| Britų muziejus |
| --- |
|  |
| Vieta | Londonas, Jungtinė Karalystė |
| Statusas | Pastatytas |
| Statybų pabaiga | 1753 m. |
| Paskirtis | Kultūros, istorijos ir meno muziejus |

**Britų muziejus** (angl. *British museum*) – muziejus Kamdene, Londone apie žmonijos istoriją ir Londono kultūrą. Muziejus, kuriame yra virš 8 milijonų objektų, turi sukaupęs viena didžiausių ir išsamiausių kolekcijų visame pasaulyje, įtraukiant žmonijos kultūrą nuo pat jos atsiradimo iki pat dabarties.

Muziejus įkurtas 1753 m. daugiausia turėjo fiziko ir gamtininko Sir Hans Sloane kolekcijas. Muziejus pirmą kartą žmonėms atidarytas 1759 m. sausio 15 d. Montagu name Blumsburio rajone Londone. Per metus Britų muziejaus lankytojų skaičius gali siekti iki 6,8 mln.

Skyriai
-------

### Senovės Egiptas ir Sudanas

Amenhotepo III skulptūra
Tai yra didžiausia Senovės Egipto kolekcija pasaulyje, neskaitant Egipto muziejaus Kaire. Skyriuje sukaupti eksponatai iš Nilo slėnio ir Sudano.

Halikarnaso mauzoliejaus liekanos
Egiptiečių kolekcija šiame muziejuje yra nuo pat jo atidarymo, kada turėjo 160 egiptietiškų eksponatų. 1924 m. kolekcijoje buvo jau 57 000 eksponatų. Dabar jų yra daugiau nei 110 000.

### Graikai ir romėnai

Britų muziejaus graikų ir romėnų skyriuje yra viena didžiausių Antikos kolekcijų. Dabar skyriuje yra virš 100 000 eksponatų. Kolekciją apima nuo Graikijos bronzos amžiaus iki Konstantino I valdymo.

Skyriuje taip pat yra ir italikų bei etruskų kolekcijos. Tai pat yra atvežta keletas dalių iš šių dviejų pasaulio stebuklų: Artemidės šventyklos ir Halikarnaso mauzoliejaus.

### Artimieji Rytai

Šiame skyriuje sukaupta 330 000 musulmoniškojo pasaulio, Mesopotamijos, Asirijos, Babilono bei Persijos eksponatų. Čia sukaupta viena didžiausių pasaulyje Mesopotamijos kolekcijų. Pirmieji Mesopotamijos eksponatai į muziejų atvyko iš diplomato ir istoriko Sir William Hamilton 1772 m.

Musulmoniško meno kolekciją sudaro apie 40 000 objektų.

### Graviūros ir piešiniai

Šitame skyriuje sukaupti Vakarų pasaulio piešiniai ir grafikos kūriniai. Daug graviūros eksponatų atvežti iš Paryžiaus muziejų bei Ermitažo Rusijoje.

Taip pat yra daug Leonardo da Vinčio, Rafaelio, Mikelandželo (tarp jų garsusis *Epifania*) piešinių. Taip pat yra virš 30 000 anglų akvarelinių piešinių, tarp jų V. Hogarto.

### Azija

Skyriuje sukaupta daugiau nei 75 000 objektų iš Azijos, nuo pat neolito iki dabarties, daugiausiai kinų, indų ir japonų kultūrų. Senojo Japonijos meno kolekcija yra didžiausia Vakarų kultūros pasaulyje.

### Afrika, Okeanija ir Amerika

Britų muziejus turi vieną didžiausių indėnų, afrikiečių ir aborigenų kultūrų artefaktų kolekciją pasaulyje. Tarp eksponatų yra ir bronzos dirbinių iš Benino karalystės. Taip pat yra didelė indėnų (actekų, inkų, majų) gyvenimo ir kultūros objektų kolekcija.

### Monetos ir medaliai

Britų muziejus turi sukaupęs didelę numizmatikos kolekciją, kurią sudaro apie 1 000 000 objektų.

### Britanijos, Europos ir priešistorinio laikotarpio

Skyriuje sukaupta priešistorinio laikotarpio ir tautų, gyvenusių dabartinėje Didžiosios Britanijos teritorijoje iki romėnų užkariavimo, darbų kolekcija.

Šaltiniai
---------

|  |  |
| --- | --- |
|  | **Vikiteka: Britų muziejus** – vaizdinė ir garsinė medžiaga  |

1. ↑  *Ramutė Rachlevičiūtė. Britų muziejus (British Museum)*. Visuotinė lietuvių enciklopedija, T. III (Beketeriai-Chakasai). – Vilnius: Mokslo ir enciklopedijų leidybos institutas, 2003. 497 psl.
2. ↑
3. ↑  britishmuseum.org Archyvuota kopija 2015-11-17 iš Wayback Machine projekto.
4. ↑